Na podlagi 29. člena zakona o lokalni samoupravi (Uradni list RS, št. 100/05 - uradno prečiščeno besedilo), 26. člena Odloka o občinskih javnih cestah ter drugih javnih površinah v Občini Kostanjevica na Krki (Uradni list RS, št. 34/10) in 6., 14. ter 83. člena Statuta Občine Kostanjevica na Krki (Uradni list RS, št. 49/14) je Občinski svet občine Kostanjevica na Krki, na svoji 9. seji, dne 14.04.2016, sprejel

# S K L E P

o sprejemu programa asfaltiranja makadamskih občinskih javnih poti za obdobje 2010 – 2016, Plan za leto 2016.

**I.**

Občinski svet Občine Kostanjevica na Krki sprejme Program asfaltiranja makadamskih občinskih javnih poti za obdobje 2010 – 2016, Plan za leto 2016.

**II.**

Program asfaltiranja makadamskih občinskih javnih poti v Občini Kostanjevica na Krki za obdobje 2010 – 2016, Plan za leto 2016, je sestavni del tega sklepa.

**III.**

Sklep velja z dnem sprejetja.

Številka: 371-1/2016

Kostanjevica na Krki: 14.04.2016

Ladko Petretič l.r.

Župan

OBRAZLOŽITEV

V Občini Kostanjevica na Krki imamo potrebo po intenzivni investicijski dejavnosti na vzdrževanju in izboljševanju prometne infrastrukture občinskega značaja. Imamo še odseke občinskih javnih poti, ki niso asfaltirane, njihovo vzdrževanje je drago, kakovost cestišča in pogosto tudi odvodnjavanja pa problematična. Prav tako so določeni odseki obstoječih že asfaltiranih občinskih cest v slabem stanju in posegi v okviru rednega letnega vzdrževanja ne zadoščajo za ohranitev, kaj šele izboljšanje stanja.

Da bi načrtno pristopili k reševanju obravnavane problematike, da bi proučili glede na obseg potrebnih sredstev potencialne možne vire in da bi v proračunih za te namene planirali primerna sredstva, smo leta 2010 pripravili in na občinskem svetu sprejeli Plan razvoja in vzdrževanja občinskih cest Občine Kostanjevica na Krki za obdobje 2010-2013 in sicer za področje makadamskih javnih poti, kjer je bilo ocenjeno, da je situacija najslabša. Ta program glede na dinamiko izvedenih del podaljšujemo vsako leto tudi po letu 2013.

Plan je dinamičen, zato za vsako leto posebej določamo javne poti ali odseke teh, ki naj bi jih v proračunskem letu realizirali.

Občinskemu svetu predlagamo, da sprejeme Program asfaltiranja makadamskih občinskih javnih poti v Občini Kostanjevica na Krki za obdobje 2010 **–** 2016, Plan za leto 2016 v predlagani vsebini.

Pripravil: Predlagatelj:

Stanislav Rostohar l.r. Ladko Petretič l.r.

Višji svetovalec I za gospodarsko infrastrukturo, Župan

urejanje prostora in varstvo okolja